У ранішняй катастрофе 31 кастрычніка над Паўночным Сінаем, паводле папярэдніх дадзеных, загінулі сама мала 224 чалавекі: 200 дарослых пасажыраў, 7 чальцоў экіпажа і яшчэ, самае страшнае, 17 дзетак. Самалёт быў расійскім, абсалютная большасць кліентаў расійскай авіякампаніі “MetroJet”, якія ляцелі на “Аэробусе-321”, былі таксама грамадзянамі Расіі. Але быў там беларус, былі ўкраінцы. Магчыма, і людзі іншых нацыянальнасцяў. Але гэта ў дадзеным выпадку абсалютна не важна.